พ่อของหนูโดนสุนัขกัดที่ต้นขา​ มานานเกินเดือนนึงเเล้วไม่ได้ไปหาจะเปนไรไหมค้ะ​ แกสัมผัสแล้วรู้สึกปวดค้ะ
สวัสดีค่ะ หากสุนัขตัวที่กัดนั้น ยังคงมีชีวิตอยู่เป็นปกติ แสดงว่าสุนัขตัวนั้นไม่ได้เป็นโรคพิษสุนัขบ้าจึงไม่จำเป็นต้องไปฉีดวัคซีนพิษสุนัขบ้าค่ะแต่หากสุนัขตัวนั้นตายไป หรือหายไป หรือไม่เห็นมันอีก แนะนำว่าควรไปฉีดวัคซีนป้องกันพิษสุนัขบ้า แม้จะผ่านมาเกินเดือนแล้วก็ตาม เนื่องจากระยะฟักตัวของโรคพิษสุนัขบ้าอาจนานได้หลายเดือน การฉีดวัคซีนจึงยังอาจมีประโยชน์อยู่บ้างสำหรับอาการปวดเวลาสัมผัสที่แผล หากแผลหายสนิทดีแล้ว ไม่มีอาการบวมแดงของผิวหนัง อาจเกิดจากเส้นประสาทส่วนปลายเส้นเล็กๆ ที่ผิวหนังเกิดการฉีกขาดจากถูกกัด ซึ่งการซ่อมแซมของเส้นประสาทจะค่อนข้างช้า อาการปวดหรือบางครั้งเป็นอาการเสียวที่แผลจึงอาจยังคงเป็นอยู่ได้ค่ะ ซึ่งจะค่อยๆ ดีขึ้นตามลำดับเวลา แต่หากอาการปวดเป็นมากขึ้น หรือมีอาการบวมแดงของแผล แสดงว่าอาจเกิดการติดเชื้อแบคทีเรียตามภายหลัง ควรไปพบแพทย์ค่ะ